CELEX: 62017TN0271
Language: et
Date: 2017-05-08 00:00:00
Title: Kohtuasi T-271/17: 8. mail 2017 esitatud hagi – ühisettevõte Clean Sky 2 versus Revoind Industriale

17.7.2017   
            
            
               ET
            
            
               Euroopa Liidu Teataja
            
            
               C 231/34
            
         8. mail 2017 esitatud hagi – ühisettevõte Clean Sky 2 versus Revoind Industriale
   (Kohtuasi T-271/17)
   (2017/C 231/42)
   Kohtumenetluse keel: inglise
   
      Pooled
   
   
      Hageja: ühisettevõte Clean Sky 2 (CSJU) (esindajad: B. Mastantuono ja advokaat M. Velardo)
   
      Kostja: Revoind Industriale Srl (Oricola, Itaalia)
   
      Nõuded
   
   Hageja palub Üldkohtul:
   
               —
            
            
               mõista kostjalt CSJU kasuks välja 189 128,26 eurot seoses partnerite toetuslepinguga nr 632462 „WITTINESS-WindTunnel Tests on an Innovative regional A/C for Noise assessment“ ja 979,32 eurot viivisena, mis on arvutatud 3,5 % määraga ajavahemiku 7. veebruar 2017 kuni 1. aprill 2017 eest;
            
         
               —
            
            
               mõista kostjalt välja intress 18,14 eurot päevas alates 2. aprillist 2017 kuni võla täieliku tasumiseni; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja järgmised väited.
   Hageja väidab, et kostja on rikkunud oma lepingulisi kohustusi jättes rakendamata projekti WITTINESS ja jättes CSJUle esitamata toetuslepingu II lisa artiklile II 2 vastavad asjakohased aruanded ja tulemid.
   Lisaks ei teostanud kostja I lisas ette nähtud töid rikkudes seega toetuslepingu II lisa artikli II 3 punktidest a, e ja h tulenevaid kohutusi.
   Seetõttu lõpetas hageja toetuslepingu II lisa artikli II38 alusel toetuslepingu ja esitas võlateate eelrahastuse kohta summas 189 128,26 eurot, mille koordinaator oli juba kooskõlas toetuslepingu sätetega kostjale välja maksnud. Eelrahastus jääb hageja omandiks kuni lõpliku väljamakseni.
   Asjaolud, mille tõttu Revoind Industriale S.r.l-i kui toetuslepingust kasusaaja kohustused tekkisid, ei ole käeolevas asjas suures osas vaidlustatud ja kostja vastuväited on üldised ja puudulikud ega ole mingite tõenditega tõendatud ning seega on täielikult põhjendamata.
   Järelikult on hagejal õigus nõuda kostjale välja makstud ettemaksu hüvitamist ja tagasimaksmist koos viivisega.